CELEX: 32004D0456
Language: fi
Date: 2004-04-29 00:00:00
Title: 2004/456/EY:Komission päätös, tehty 29 päivänä huhtikuuta 2004, päätöksen 2002/613/EY muuttamisesta Kanadassa sijaitsevien hyväksyttyjen sikojen keinosiemennysasemien osalta

30.4.2004            FI         Euroopan unionin virallinen lehti                    L 156/42
                                     KOMISSION PÄÄTÖS,
                                tehty 29 päivänä huhtikuuta 2004,
   päätöksen 2002/613/EY muuttamisesta Kanadassa sijaitsevien hyväksyttyjen sikojen
                                  keinosiemennysasemien osalta
                            (tiedoksiannettu numerolla K(2004) 1687)
                           (ETA:n kannalta merkityksellinen teksti)
                                          (2004/456/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä koskevista vaatimuksista yhteisön sisäisessä siansukuisten
kotieläinten siemennesteen kaupassa ja tuonnissa 26 päivänä kesäkuuta 1990 annetun
neuvoston direktiivin 90/429/ETY16 ja erityisesti sen 8 artiklan 1 kohdan,
sekä katsoo seuraavaa:
(1)     Siansukuisten kotieläinten siemennesteen tuontia koskevista edellytyksistä 19 päivänä
        heinäkuuta 2002 tehdyssä komission päätöksessä 2002/613/EY17 vahvistetaan luettelo
        niistä kolmansista maista, Kanada mukaan luettuna, joista jäsenvaltioiden on sallittava
        siansukuisten kotieläinten siemennesteen tuonti.
(2)     Kanada on pyytänyt, että päätöksen 2002/613/EY mukaisesti hyväksyttyjen
        keinosiemennysasemien           luetteloon        tehtäisiin      muutoksia        Kanadan
        maahantulopaikkojen osalta.
(3)     Kanada on toimittanut takeet direktiivissä 90/429/ETY säädettyjen asiaa koskevien
        vaatimusten noudattamisesta, ja maan eläinlääkintäviranomaiset ovat virallisesti
        hyväksyneet luetteloon lisättävän uuden keinosiemennysaseman yhteisöön vientiä
        varten.
(4)     Päätöstä 2002/613/EY olisi näin ollen muutettava vastaavasti.
(5)     Tässä päätöksessä säädetyt toimenpiteet ovat elintarvikeketjua ja eläinten terveyttä
        käsittelevän pysyvän komitean lausunnon mukaiset,
16
        EYVL L 224, 18.8.1990, s. 62. Direktiivi sellaisena kuin se on viimeksi muutettuna asetuksella
        (EY) N:o 806/2003 (EUVL L 122, 16.5.2003, s. 1).
17
        EYVL L 196, 25.7.2002, s. 45. Päätos sellaisena kuin se on viimeksi muutettuna päätöksellä
        2004/52/EY (EUVL L 10, 16.1.2004, s. 67).
 ---pagebreak---   30.4.2004             FI      Euroopan unionin virallinen lehti             L 156/43
ON TEHNYT TÄMÄN PÄÄTÖKSEN:
                                           1 artikla
Muutetaan päätöksen 2002/613/EY liitte V tämän päätöksen liitteen mukaisesti.
                                           2 artikla
Tätä päätöstä sovelletaan kolmannesta päivästä sen jälkeen, kun se on julkaistu Euroopan
unionin virallisessa lehdessä
                                           3 artikla
Tämä päätös on osoitettu kaikille jäsenvaltioille.
Tehty Brysselissä 29 päivänä huhtikuuta 2004.
                                             Komission puolesta
                                             David BYRNE
                                             Komission jäsen
 ---pagebreak---    30.4.2004           FI        Euroopan unionin virallinen lehti                 L 156/44
                                            LIITE
Muutetaan päätöksen 2002/613/EY liitteen V luetteloa Kanadan osalta seuraavasti:
a)       Poistetaan keinosiemennysasemaa N:o 4-A1-02 koskeva seuraava rivi:
            CA          4-AI-02       Centre d’insémination porcin du Québec (CIPQ)
                                      1486 rang St-André
                                      Saint-Lambert, Québec
b)       poistetaan keinosiemennysasemaa N:o 4-A1-24 koskeva seuraava rivi:
            CA          4-AI-24       Centre d’insémination C-Prim
                                      2, Chemin Saint-Gabriel
                                      Saint-Gabriel de Brandon, Québec
c)       lisätään seuraava rivi:
            CA          7-AI-96       Hypor
                                      Box 323
                                      Ituna, Saskatchewan S0A 1V0